turjo4nis/wikipedia-bn-dump-20250701 huggingface dataset:
এইমোফিলা রুফিসেপস

রুফাস-ক্রাউনড স্প্যারো, দ্বিপদ নাম এইমোফিলা রুফিসেপস হচ্ছে ছোট আকারের আমেরিকান চড়ুইপাখি। এদেরকে প্রাথমিকভাবে পাওয়া যায় দক্ষিণ পশ্চিম যুক্তরাষ্ট্র এবং মেক্সিকোর মধ্যে, দক্ষিণ থেকে ট্রান্সভার্স পর্বত এবং প্রশান্ত মহাসাগরীয় উপকূল থেকে দক্ষিণ পশ্চিম ট্রান্সভার্স রেঞ্জ। এর ১২ টি উপপ্রজাতি আছে, যদিও ১৮ টির প্রস্তাব করা হয়েছে।

শ্রেণীবিন্যাস 
এদের গণ নাম এইমোফিলা এসেছে গ্রীক এইমোস এবং ফিলোস থেকে। এদের প্রজাতি নাম এসেছে লাতিন রুফাস থেকে। এদেরকে অনেক সময় রক স্প্যারো নামে ডাকা হয় কারণ এরা পাথরের ধাপে বসতে ভালোবাসে।

বর্ণনা 
এদের দৈর্ঘ্য ১৩.৩ সেমি, পুরুষ পাখি স্ত্রী পাখির তুলনায় বড়। এদের ওজন ১৫-২৩ গ্রাম। এদের পিঠের পালক বাদামী এবং বুকের পালক ধূসর। এদের ডানা খাটো এবং লেজ লম্বা।

আবাস্থল 
এই চড়ুই পাখিকে উন্মুক্ত ওক গাছের জংলে এবং ঝোপঝাড়ে পাওয়া যায়। পাথুরে এলাকাতেও এদের দেখা যায়।

তথ্যসূত্র

বহিঃসংযোগ 

 
 
 
 Old illustration of the "Brown-headed Finch" from Cassin's Birds of California and Texas
 

চড়ুইপাখি
মেক্সিকোর পাখি
আগরা

আগরা বা জামাই নাড়ু বা জেন্থিয়াম ষ্ট্রুমারিয়াম (বৈজ্ঞানিক নাম : Xanthium strumarium ) (সমার্থক X. canadense, X. chinense, X. glabratum, Rough Cocklebur,Large Cocklebur, Woolgarie Bur) Asteraceae পরিবারের অন্তর্গত এক ওষধি (বাৎসরিক) উদ্ভিদ। অনেকে ভুল করে এটাকে ঘাগরা ফল ও বলে থাকেন! কিন্তু ঘাঘরা ফল হল বন ওকরা বা Urena Lobata  এটি সম্ভবতঃ উত্তর আমেরিকার থেকে পৃথিবীর অন্যান্য স্থানে ছড়িয়ে পড়ে। দক্ষিণপুর্ব এশিয়ার প্রায় সব দেশে এটি দেখা যায়!  এই গাছের অংশবিশেষে বিষাক্ত ও ঔষধি গুণ দুই প্রকার আছে।

বর্ণনা ও প্রজনন 

আগরা গাছটি প্রায় ৩০ - ৪০ সে.মি. লম্বা, পাতাযুক্ত একটি বর্ষীয় গাছ। পাতা একক, একান্তর, তলের ওপরে সামান্য খরতা থাকলেও ইহা রোমশ নয়। পাতা চওড়া, ডিম্বাকার, আয়তাকার, ৮-১২ সে.মি. দীর্ঘ, ৫-৮ সে.মি. চওড়া, প্রান্ত ওঠা বা সভংগ। পুষ্প মঞ্জরী মুণ্ডক, দ্বিপুস্পক। অর্থাৎ এক লিংগবৎ, পুংপুষ্প, স্ত্রীপুষ্প ভিন্ন ভিন্ন গাছে ধরে। পাপড়ি ৫ টা, পুংকেশর ৫ দল। ফল আয়তাকার, উপবৃত্তাকার, ১-২ ছে.মি. দীর্ঘ, ৭-১২ মি.মি. চওড়া। ফলটি জীব-জন্তুর গায়ে এর রোয়াগুলি দ্বারা লেগে থেকে এক জায়গা থেকে অন্য জায়গায় বিস্তারিত ও তারপর অঙ্কুরিত হয়ে বংশবৃদ্ধি করে। তদুপরি জলের দ্বারাও ভেসে এই ফলের বিস্তার হতে পারে।

বিষ ও ঔষধি গুণ 

আগরার কোনো কোনো ঔষধি গুণ থাকতে পারে বলে অনুমান করা হয়। দক্ষিণ এশিয়া, চীন ইত্যাদিতে একে পরম্পরাগত ঔষধ হিসাবে ব্যবহার করা হয়।

আগরা গাছ থেকে এলার্জি হতে পারে। ফুলের রেণু শ্বাস ও চামড়ার রোগের কারণ হতে পারে। গাছের ওপরের অংশে ও গুটিতে hydroquinine, choline, carboxyatratyloside ইত্যাদি ও অন্যান্য বিষাক্ত এলকেলয়েড থাকে। 
 এই গাছ জীবজন্তু খায় না, বহু ক্ষেত্রে খেয়ে মৃত্যু হতেও দেখা গেছে।
 এর পরম্পরাগত চীনা ঔষধ Cang Er Zi Wan(苍耳子丸) খেয়ে রোগীর মাংসপেশীর অস্থিরতায় ভোগার নজির আছে।
 বাংলাদেশের সিলেট জেলায় ২০০৭ সালে এই গাছ খেয়ে ১৯ জন লোক মারা গেছে এবং ৭৬ জন লোক পিরীত হয়েছে বলে জানা গেছে। কারণ তারা মৌসুমি বন্যার সময় অনাহারী ছিল এবং অন্য কোনও গাছপালা পাওয়া যায় নি, তাই খাদ্যবস্তুর অভাবে স্থানীয়ভাবে ঘাগরা শাক বলে পরিচিত উদ্ভিদটি লোকেরা প্রচুর পরিমাণে খেয়েছিল। ইহা খাওয়ার পরে দেখা দেওয়া লক্ষণ সমূহ ছিল বমি, মানসিক ভ্রম, সংজ্ঞাহীনতা ইত্যাদি।

চিত্রাবলী

তথ্যসূত্র 

গুল্ম
ঐতিহ্যবাহী চীনা ঔষধে উদ্ভিদ ব্যবহার
উত্তর আমেরিকার উদ্ভিদ
ইউরোপের উদ্ভিদ
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
২নং কমান্ডো ব্যাটালিয়ন (বাংলাদেশ)

২নং কমান্ডো ব্যাটালিয়ন(আরো পরিচিত দি ভাইপার্স নামে) হচ্ছে বাংলাদেশ সেনাবাহিনীর একটি সর্বোৎকৃষ্ট কমান্ডো দল। যেটি প্রতিষ্ঠিত হয় ২০১৫ সালে এবং এর সদর দপ্তর চট্টগ্রামে অবস্থিত।

যদিও এই কমান্ডো ব্যাটালিয়নটির সদর দপ্তর ২৪ পদাতিক ডিভিশন চট্টগ্রামে অবস্থিত, তারা সেনাবাহিনী সদর দপ্তর কর্তৃপক্ষের অধীনস্থ। আরো বিশেষভাবে,তাদের সৈন্য-সমাবেশ চীফ অফ আর্মি জেনারেল দ্বারা নিয়ন্ত্রিত। কমান্ডো ব্যাটালিয়নটি ক্রমাগত প্রস্তুত থাকে যাতে তারা দেরি না করে দ্রুত সংগঠিত হতে পারে।

দায়িত্ব
ভাইপার্সদের দেশে এবং বিদেশে মিশনের জন্য যে কোন ধরনের কাজ করার প্রশিক্ষণ দেওয়া হয়। তাদের মিশন অন্তর্ভুক্ত (কিন্তু সীমাবদ্ধ নয়): 
 উন্নত ওয়ারফেয়ার 
 উভচর যুদ্ধবিগ্রহ 
 কাউন্টার-বিদ্রোহ 
 কাউন্টার মাদক 
 সন্ত্রাসবাদবিরোধী 
 গোপন সন্নিবেশ/extractions 
 বিশেষ পরিদর্শনকরণ 
 জিম্মি উদ্ধার এবং কর্মীদের পুনরুদ্ধার 
 রেইড (সামরিক) 
 জলতলের ধ্বংস 
 রীতিবিরুদ্ধ ওয়ারফেয়ার

তথ্যসূত্র

বহিঃসংযোগ

বাংলাদেশ সেনাবাহিনীর ব্যাটালিয়ন
সিলেটের যুদ্ধ

সিলেটের যুদ্ধ বা সিলেটের আন্দোলন হচ্ছে একটি উল্লেখযোগ্য যুদ্ধ যা বাংলাদেশের স্বাধীনতা যুদ্ধ চলাকালীন সিলেটে অগ্রসরমান মিত্রবাহিনী এবং পাকিস্তানি প্রতিরক্ষাবাহিনীর মধ্যে সংগঠিত হয়। এই যুদ্ধ ৭ ডিসেম্বর থেকে ১৫ ডিসেম্বরের মধ্যে সংগঠিত হয়, এবং এটি ভারতীয় সেনাবাহিনীর প্রথম বিমান হামলা ছিল।

তথ্যসূত্র

বাংলাদেশের স্বাধীনতা যুদ্ধ
১৯৭১-এ বাংলাদেশ
১৯৭১-এ ভারত
১৯৭১-এ পাকিস্তান

বাংলাদেশের স্বাধীনতা যুদ্ধের সামরিক অভিযান ও যুদ্ধ
সিলেটের ইতিহাস
ইউকে বৃহত্তর সিলেট উন্নয়ন ও কল্যাণ পরিষদ

ইউ কে বৃহত্তর সিলেট উন্নয়ন ও কল্যাণ কাউন্সিল (; সংক্ষেপে GSC) হচ্ছে একটি যুক্তরাজ্য-ভিত্তিক সেচ্ছাসেবক সাহায্য সংস্থা যেটি যুক্তরাজ্যে বসবাসরত সিলেটি বাংলাদেশীদের উন্নয়নে কাজ করে।

প্রতিজ্ঞা 
ইউ কে বৃহত্তর সিলেট উন্নয়ন ও কল্যাণ কাউন্সিল (GSC) একটি সেচ্ছাসেবক সংস্থা যা ১৯৯৩ সালে প্রতিষ্ঠিত হয়, এবং এটি যুক্তরাজ্যে বাংলাদেশীদের প্রিতিনিধিত্ব করে থাকে। এটি একটি জাতীয় সেচ্ছাসেবক সাহায্য সংস্থা যা যুক্তরাজ্যে বসবাসরত সিলেটি ব্রিটিশ বাংলাদেশীদের উন্নয়নের জন্য কাজ করছে, যারা ৯০%ই গঠন করেছে ব্রিটেনের ৫০০,০০০ বাংলাদেশীদের মধ্য থেকে।

এই সংস্থাটি একটি নির্বাচিত জাতীয় নির্বাহী কমিটির মাধ্যমে পরিচালিত এবং একটি সাংবিধানিক নিয়মতন্ত্রের দ্বারা শাসিত হয়। এটার ১৩টি আঞ্চলিক কমিটি, একই চার্টারের মাধ্যমে যুক্তরাজ্যের বিভিন্ন অঞ্চলে বসবাসরত বাংলাদেশী সম্প্রদায়ের উন্নয়নের জন্য কাজ করে। দাতব্য কারণে টাকা সঞ্চিতির পরিমাণ বৃদ্ধি এবং সাহায্য সহযোগিতা করার জন্য এই সংস্থাটি কাজ করে।

আরো দেখুন 
 ব্রিটিশ বাংলাদেশী
 ব্রিটিশ বাংলাদেশী ব্যক্তিদের তালিকা

তথ্যসূত্র

বহিঃসংযোগ 

 
 

১৯৯৩-এ প্রতিষ্ঠিত সংগঠন
১৯৯৩-এ ইংল্যান্ডে প্রতিষ্ঠিত
যুক্তরাজ্যে প্রবাসী বাংলাদেশী
রাজ্য সড়ক ২ (পশ্চিমবঙ্গ)

২ নং রাজ্য সড়ক (পশ্চিমবঙ্গ) হল ভারত এর পশ্চিমবঙ্গ রাজ্যের একটি গুরুত্ব পূর্ণ রাজ্য সড়ক বা স্টেট হাইওয়ে।এই রাজ্য সড়কটি বাঁকুড়া জেলা, হুগলি জেলা ও উত্তর চব্বিশ পরগনা জেলার মধ্য দিয়ে বিস্তৃত। এই রাজ্য সড়কটি  দীর্ঘ।

রুট বা পথ
২ নং রাজ্য সড়কটি বাঁকুড়া শহর থেকে উৎপন্ন হয়ে খাতড়া, বিষ্ণুপুর, আরামবাগ হয়ে উত্তরপাড়ার কাছে হুগলি নদী পাড় হয়ে দক্ষিণেশ্বর, ব্যারাকপুর হয়ে বারাসাত শহরে পৌঁছায়। এরপর সড়কটি বারাসাত,   বসিরহাট, হাসনাবাদ হয়ে মালঞ্চতে শেষ হয়েছে।সড়কটি মোট  কিলোমিটার পথ অতিক্রম করেছে।

জেলা অনুযায়ী সড়কটির দৈর্ঘ্য
বাঁকুড়া জেলা (০-১১৭ কিমি)হুগলি জেলা (১১৭-১৯৬ কিমি)উত্তর চব্বিশ পরগনা জেলা (১৯৬-৩২৩ কিমি)

সড়কটির বিভিন্ন অংশ
২ নং রাজ্য সড়কটি বেশ কয়েকটি অংশে বিভক্ত ।এই অংশ গুলি নিচে ছকে দেওয়া  হল-

তথ্যসূত্র

হুগলি জেলার রাজ্য সড়ক
বাঁকুড়া জেলার রাজ্য সড়ক
উত্তর চব্বিশ পরগনা জেলার রাজ্য সড়ক
পশ্চিমবঙ্গের রাজ্য সড়ক
বানৌজা নবযাত্রা

বাংলাদেশ নৌবাহিনী জাহাজ (সংক্ষেপেঃ বানৌজা) নবযাত্রা বাংলাদেশ নৌবাহিনীর টাইপ ০৩৫ জি (মিং ক্লাস) ডিজেল ইলেকট্রিক ডুবোজাহাজ। টর্পেডো ও মাইন অস্ত্রে সজ্জিত এই ডুবোজাহাজটি শত্রু জাহাজ ও ডুবোজাহাজে আক্রমণ করতে সক্ষম। এছাড়া, শত্রু জাহাজের গতিবিধি পর্যবেক্ষণ এবং বিশেষ যুদ্ধকালীন দায়িত্ব পালন করতে সক্ষম। পাশাপাশি তেল-গ্যাস অনুসন্ধান ক্ষেত্র সমূহের অধিকতর নিরাপত্তা নিশ্চিতের মাধ্যমে দেশের সুনীল অর্থনীতির উন্নয়নে সহায়ক ভূমিকা পালন করবে।

ইতিহাস
জাহাজটি তৈরি হয়েছিল ১৯৮৯ সালে চীনের নৌবাহিনীর ডুবোজাহাজ বহরের জন্য। ১৯৯০ থেকে এটি সেই বাহিনীতে ব্যবহৃত হয়ে আসছিল এবং তখন এর নিশান নাম্বার ছিল ৩৫৭। বাংলাদেশ নৌবাহিনীতে যোগদানের পূর্বে  একে সংস্কার ও আধুনিকায়ন করে এর কার্যক্ষমতা ২০৩০ পর্যন্ত করা হয়। আধুনিকায়নের সময় জাহাজটিতে নতুন সেন্সর এবং যোগাযোগ ব্যবস্থা সংযোজন করা হয়।

কর্মজীবন
১৪ই নভেম্বর ২০১৬ সালে নৌযানটি বাংলাদেশের নিকট হস্তান্তর করা হয়। এটি চট্টগ্রাম বন্দরে এসে পৌছায় ২২ ডিসেম্বর ২০১৬-এ। এটি বাংলাদেশ নৌবাহিনীতে যোগদান করে ১২ মার্চ ২০১৭ সালে।

সেন্সর
নবযাত্রায় ব্যবহৃত হয়েছে চীনা এইচ/এসকিউ২-২৬২সি সক্রিয় সোনার (পাইক জ এমজি-১০০ এর উন্নত সংস্করণ) এবং ফরাসি ডীইউইউএক্স-৫ সোনারের চীনা সংস্করণ, যা ইএস৫এফ সোনার একীভূতকরণ পদ্ধতি দ্বারা একীভূত করা হয়েছে।

ডুবোজাহাজটিতে ব্যবহৃত হয়েছে মার্ক ৫০ টোপল (স্নুপ ট্রে) সমুদ্রপৃষ্ঠ অনুসন্ধান রাডার, যোগাযোগের জন্য একটি  ম্যাগনাভোক্স স্যাটন্যাভ পদ্বতি এবং টাইপ ৯২১এ ইডব্লিউ স্যুইট।

রণসজ্জা
নবযাত্রায় আছে ৮টি  টর্পেডো টিউব যা ১৪টি ওয়াইইউ-৪ জাহাজ বিধ্বংসী ভারী টর্পেডো নিক্ষেপে ব্যবহৃত হয়। বিকল্প হিসেবে এই ডুবোজাহাজটি ৩২ টি নৌ-মাইন বহন করতে সক্ষম।

আরও দেখুন
 বানৌজা জয়যাত্রা

তথ্যসূত্র

বাংলাদেশ নৌবাহিনীর জাহাজ
বাংলাদেশ নৌবাহিনীর ডুবোজাহাজ
বাংলাদেশ নৌবাহিনী
১৯৮৯-এর জাহাজ
সিলেটের সুউচ্চ ভবনের তালিকা

সিলেট, বাংলাদেশের উত্তর-পূর্বাঞ্চলের একটি প্রধান শহর কেন্দ্র, যেখানে অসংখ্য আকাশচুম্বী ভবন রয়েছে। সিলেট ক্রমশ একটি আকাশচুম্বী শহরে পরিণত হচ্ছে, যা ঢাকা ও চট্টগ্রাম শহরের পর বাংলাদেশের তৃতীয় ব্যস্ততম শহর।

সিলেটের সুউচ্চ ভবনের তালিকা

সিলেটের নির্মাণাধীন সুউচ্চ ভবনের তালিকা

আরো দেখুন
 বাংলাদেশের সুউচ্চ ভবনের তালিকা
 ঢাকার উচ্চতম ভবনসমূহের তালিকা
 কুষ্টিয়ার সুউচ্চ ভবন সমূহের তালিকা
 চট্টগ্রামের সুউচ্চ ভবনসমুহের তালিকা
 বিশ্বের সুউচ্চ ভবনের তালিকা

তথ্যসূত্র

বাংলাদেশের ভবন ও স্থাপনা
সিলেট জেলা
বাংলাদেশের সুউচ্চ ভবনের তালিকা
সিলেটের ভবন ও স্থাপনা
মালুরাস স্প্লেনডেনস

স্প্লেনডিড ফেইরিরেন, দ্বিপদ নাম মালুরাস স্প্লেনডেনস, স্প্লেনডিড রেন বা পশ্চিম অস্ট্রেলিয়ায় ব্লু রেন নামে পরিচিত, মালুরিডি পরিবারের অন্তর্ভুক্ত প্যাসারিন জাতের পাখি। এদেরকে অস্ট্রেলিয়া মহাদেশে দেখা যায়।

শ্রেণীবিন্যাস
এরা প্রাণীজগতের কর্ডাটা পর্বের পক্ষী বর্গের সদস্য। এদের গণ নাম মালারুস এবং প্রজাতি নাম ফেইরিরেন। মারারুস গণে ১২টি প্রজাতির পাখি আছে। ১৮৩০ সালে ফরাসি প্রকৃতিবিদ জ্য রেনে কনস্ট্যান্ট কুওয় এবং জোসেফ পাউল গেইমার্দ এদেরকে স্যাক্সিকোলা স্প্লেনডেনস নামে বর্ণনা করেন। এর তিন বছর পর জন গৌল্ড এদের নামকরণ করেন মারারুস পেকটোরেইলস। এদের প্রজাতি নাম এসেছে লাতিন থেকে যার অর্থ উজ্জ্বল।

বর্ণনা
এরা ছোট আকারের, লম্বা লেজের পাখি, দৈর্ঘ্য । পুরুষ পাখির কপালের পালক উজ্জ্বল নীল, গলা বেগুনি এবং ডানার উপরের পালকের রঙ গাঢ় নীল।

খাদ্যাভ্যাষ
এরা পতংগভূক পাখি। এর খাদ্য তালিকায় বিভিন্ন রকম ক্ষুদ্র কীট পতংগ, বিশেষ করে আর্থোপডস যেমন পিঁপড়া, ঘাসফড়িং, ঝিঁঝিপোকা, মাকড়শা এবং কীট থাকে। এরা কালেভদ্রে বীজ, ফুল এবং ফল খেয়েও থাকে।

তথ্যসূত্র

বহিঃসংযোগ

 
 Splendid fairywren on Birdpedia. Includes soundfile of their call.
 Meliphagoidea  – Highlighting relationships of Maluridae on Tree Of Life Web Project.

বিষয়শ্রেণী:মালুরাস
অস্ট্রেলিয়ার স্থানীয় পাখি
১৮৩০-এ বর্ণিত পাখি
মালুরাস
মেমরি ফ্রাগমেন্টেশন

মেমরি ফ্রাগমেন্টেশন বলতে মেমরির জায়গা বা স্পেস নষ্ট হওয়া বা অব্যবহ্রত হওয়াকে বুঝায়। ফ্রাগমেন্টেশনের ফলে মেমরির জায়গা নষ্ট হয়।

মূলনীতি 

যখন কোন প্রেগ্রামের মেমরি স্পেস (Space) প্রয়োজন তখন প্রেগ্রামটি সিপিউ (সেন্ট্রাল প্রসেসিং ইউনিট) কে অনুরোধ করে যে তার নির্দিষ্ট সংখ্যক মেমরির স্পেস/জায়গা(বাইট) প্রয়োজন। 
তখন মেমরি ম্যানেজমেন্ট ইউনিট (MMU)  ওই প্রেগ্রামের জন্য স্পেস বা জায়গা হবে কি না তা চেক করে। যদি স্পেস বা জায়গা খালি থাকি, তবে সেই প্রেগ্রামের প্রসেসকে মেমরিতে স্পেস বা জায়গা বরাদ্ধ করে।
এই ঘটনাকে অ্যালোকেশন (Allocation) বলে। মেমরি অনেক সংখ্যক ব্লক নিয়ে গঠিত।  মেমরিতে যখন কোন প্রসেস বা ফাইল বরাদ্ধ হয় তখন তা মেমরি কোন খালি ব্লকে জায়গা বা স্পেস বরাদ্ধ করে। যদি এমন হয় যে, মেমরির একটি ব্লকের সাইজ  ১০০ বাইট আর যে প্রসেসটি জমা হবে তার সাইজ ৮০ বাইট তবে ২০ বাইট ঐ ব্লকে ফাকা থাকে  আর মেমরির এই খালি/ফাঁকা থাকা অবস্থাকে ফ্রাগমেন্টেশন বলে।

ফ্রাগমেন্টেশনের প্রকারভেদ 
 ইন্টারনাল ফ্রাগমেন্টেশন (Internal Fragmentation)
 এক্সটারনাল ফ্রাগমেন্টেশন (External Fragmentation)
 ডাটা ফ্রাগমেন্টেশন (Data Fragmentation)

ওভারভিউ
এক্সটারনাল ফ্রাগমেন্টেশনের সাথে তুলনায়, ওভারহেড এবং ইন্টারনাল ফ্রাগমেন্টেশন, পরিত্যক্ত মেমোরির লস এবং দক্ষতা হ্রাসে কিছুটা দায়ি। একে এভাবে সংজ্ঞায়িত করা হয়:

ফ্রাগমেন্টেশন 0% বলতে বুঝায় যে সম্পূর্ণ ফ্রী মেমোরি একটি বৃহৎ ব্লকে অবস্থান করছে। ফ্রাগমেন্টেশন 90% (উদাহরণ স্বরূপ)- যখন ১০০ মেগাবাইট (100 MB) ফ্রী মেমোরি বিদ্যমান থাকে তবে ফ্রী মেমোরির বৃহৎ ব্লকে বণ্টনের জন্য মাত্র ১০ মেগাবাইট (10 MB)রয়েছে।

বহিঃসংযোগ

তথ্যসূত্র

ফাইল সিস্টেম ম্যানেজমেন্ট
মালুরাস এলেগ্যান্স

লাল ডানার ফেইরিরেন দ্বিপদ নাম মালুরাস এলেগ্যান্স হচ্ছে মালুরিডি পরিবারের প্যাসারিন জাতের পাখি। এরা অস্ট্রেলিয়ার পশ্চিমাঞ্চলের দক্ষিণ-পশ্চিম কোণের এন্ডেমিক পাখি। এরা পতঙ্গভূক পাখি।

শ্রেণীবিন্যাস
১৮৩৭ সালে জন গৌল্ড লাল ডানার ফেইরিরেন সম্পর্কে বর্ণনা করেন। তিনি এদের প্রজাতি নাম দেন এলেগ্যান্স যা লাতিন এলেগ্যান্ট থেকে এসেছে। তিনি এদের অবস্থান উল্লেখ করেন পূর্ব উপকূল কিন্তু জন গিলবার্ট দক্ষিণ পশ্চিম অস্ট্রেলিয়া থেকে আরো নমুনা সংগ্রহ করলে তিনি নিজের ভুল বুঝতে পারেন। মালারুস গণের ১২ টি প্রজাতির মধ্যে এরা একটি।

বর্ণনা
এদের দৈর্ঘ্য  এবং ওজন ৮-১১ গ্রাম। এরা সব থেকে বড় আকারের ফেইরিরেন। এদের লেজের দৈর্ঘ্য  যা এই গণের মধ্যে সব থেকে দীর্ঘ। এদের চঞ্চুও লম্বা, পুরুষ পাখির চঞ্চু গড়ে  এবং স্ত্রী পাখির ।

বাসস্থান
এরা পশ্চিম অস্ট্রেলিয়ার দক্ষিণ পশ্চিম কোনে বাস করে, ম্যুর নদী থেকে মার্গারেট নদী পর্যন্ত এবং পূর্ব থেকে আলবানি পর্যন্ত এদের বাস। এই সীমানার মধ্যে এদের প্রায়শই দেখা যায়। এরা কাররি এবং জাররাহ জাতের ইউক্যালিপ্টাস গাছের নিচে বাস করতে পছন্দ করে।

তথ্যসূত্র

বহিঃসংযোগ

বার্ডলাইফ স্পেসিজ ফ্যাক্টশিট 
লাল ডানার ফেইরিরেনের ভিডিও, ইন্টারনেট বার্ড কালেকশান

বিষয়শ্রেণী:মালুরাস
অস্ট্রেলিয়ার স্থানীয় পাখি
মালুরাস
১৮৩৭-এ বর্ণিত পাখি
বিশ্ব পর্যটন মূল্যায়ন

রাষ্ট্রসংঘর বিশ্ব পর্যটন সংস্থা (UNWTO) তাদের বিশ্ব পর্যটন বেরোমিটার প্রকাশনের অংশ হিসাবে "বিশ্ব পর্যটন মূল্যায়ন" সম্পাদনা করে, বছরে তিনবার প্রকাশ করে। এই প্রকাশনায় রাষ্ট্রসংঘের অন্তর্গত ভূখণ্ড থেকে আসা বিদেশী পর্যটকের সংখ্যা, পর্যটন থেকে পাওয়া রাজস্ব ও পর্যটন ব্যয়ের হিসাব চেয়ে দেশসমূহের মূল্যায়ন করে একটি র‌্যাঙ্কিং তালিকা প্রস্তুত করা হয়।

২০১১ সালে আন্তর্জাতিক পর্যটকের আগমন
২০১১ সালে সমগ্র বিশ্বের আন্তর্জাতিক পর্যটকের সংখ্যা ছিল ৯৮৩ নিযুত, ও এই পরিমাণ ২০১০ সালের ৯৪০ নিযুত থেকে ৪.৬% বেশি ছিল। ২০১১ সালের র‌্যাঙ্কিং তালিকার শীর্ষ ১০ টি দেশ ছিল:

আফ্রিকা ও মধ্য পূর্ব

আফ্রিকা
২০১১ সালে আফ্রিকা পর্যন্ত ৫০.১৭ নিযুত আন্তর্জাতিক পর্যটকের আগমন ঘটেছিল ও এই পরিমাণ ২০১০ সালের পরিমাণ থেকে ০.৯% বেশি ছিল। র‌্যাঙ্কিং তালিকায় আফ্রিকার শীর্ষের ১০টি দেশ ছিল:

মধ্য পূর্ব
২০১১ সালে মধ্য পূর্ব থেকে ৫৫.৪৪ নিযুতেরো অধিক আন্তর্জাতিক পর্যটকের আগমন ঘটেছিল, ও এই পরিসংখ্যা ২০১০ সালের পরিসংখ্যা থেকে ৮% কম ছিল। র‌্যাঙ্কিং তালিকার শীর্ষে ১০ টি দেশ ছিল:

টোকা

আমেরিকা
২০১১ সালে আমেরিকালৈ ১৫৫.৬ নিযুত আন্তর্জাতিক পর্যটকের আগমন ঘটে, ও এই পরিসংখ্যা ২০১০ সালের পরিসংখ্যান থেকে ৩.৯% অধিক। ২০১১ সালের র‌্যাঙ্কিং তালিকার শীর্ষে ১০ টি দেশ ছিল:

এশিয়া ও প্রশান্ত মহাসাগরীয়
২০১১ সালে এশিয়া ও প্রশান্ত মহাসাগরীয় দেশসমূহ থেকে ২১৭ নিযুত আন্তর্জাতিক পর্যটকের আগমন হয়, ও এই পরিসংখ্যা ২০১০ সালের পরিসংখ্যান থেকে ৬.১% অধিক। ২০১১ সালের র‌্যাঙ্কিং তালিকার শীর্ষে ১০ টি দেশ ছিল:

ইউরোপ
২০১১ সালে ইউরোপলৈ ৫০৩.৯৬ নিযুত আন্তর্জাতিক পর্যটকের আগমন ঘটে, ও এই পরিসংখ্যা ২০১০ সালের পরিসংখ্যান থেকে ৬.২% অধিক। ২০১১ সালের র‌্যাঙ্কিং তালিকার শীর্ষে ১০ টি দেশ ছিল:

আন্তর্জাতিক পর্যটন রাজস্ব ২০১১
আন্তর্জাতিক পর্যটন রাজস্ব ২০১১ সালের আগের বছর থেকে ৩.৮% বৃদ্ধি হয়ে  ট্রিলিয়ন ( বিলিয়ন) হয়। বিশ্ব পর্যটন সংস্থার প্রতিবেদন অনুসারে ২০১১ সালে পর্যটন রাজস্ব সূত্রের ক্ষেত্রে শীর্ষ ১০ টি দেশের তালিকা তলায় দেওয়া হ'ল।

আন্তর্জাতিক পর্যটন ব্যয় ২০১১
বিশ্ব পর্যটন সংস্থার প্রতিবেদন অনুসারে ২০১১ সালে আন্তর্জাতিক পর্যটনের ক্ষেত্রে সর্বাধিক ব্যয় করা শীর্ষ ১০ টি দেশের তালিকা এইধরনের:

তথ্যসূত্র

বহিঃসংযোগ
 UNWTO World Tourism Barometer

দেশের তালিকা
পর্যটন সম্পর্কিত তালিকা
আন্তর্জাতিক মর্যাদাক্রম
মালুরাস মেলানোসেফালাস

লাল পিঠের ফেইরিরেন, দ্বিপদ নাম মালুরাস মেলানোসেফালাস হচ্ছে মালুরিডি পরিবারের প্যাসারিন জাতের পাখি। এরা অস্ট্রেলিয়ার এন্ডেমিক পাখি। এদের পিঠের উপর লাল রঙের পালকের ব্যান্ড থাকে।

শ্রেণীবিন্যাস
১৮০১ সালে জন ল্যাথাম এদেরকে বর্ণনা করেন ব্লাক হেডেড ফ্লাইক্যাচার (মুসসিক্যাপা মেলানোসেফালা) নামে। গ্রীক মেলানো অর্থ কালো এবং কেফালো অর্থ মাথা। মালুরিডি পরিবারের ১২ টি প্রজাতির মধ্যে এরা একটি। এরা অস্ট্রেলিয়ান সাদা ডানার ফেইরিওয়েনের নিকটাত্মীয়।

বর্ণনা
মালারুস গণের এরা সব থেকে ক্ষুদ্রাতিকৃতির সদস্য। লাল ডানার ফেইরিরেনের দৈর্ঘ্য  এবং ওজন ৫-১০ গ্রাম, গড়ে ৮ গ্রাম। কালো লেজের দৈর্ঘ্য । চঞ্চুর দৈর্ঘ্য , তুলনামূলকভাবে লম্বা।

বাসস্থান
লাল পিঠের ফেইরিরেন অস্ট্রেলিয়ার এন্ডেমিক পাখি। এদেরকে নদী ও উপকূলের পাশে, পশ্চিম অস্ট্রেলিয়ার উত্তরের কেপ কিরাউড্রেন হয়ে কিম্বার্লি, আর্নহেম ল্যান্ড এবং আলফ কাউন্ট্রি ও কেপ ইয়র্কে পাওয়া যায়। এরা সত্যিকারের পরিযায়ী পাখি নয় তবে প্রজনন শেষে এরা এলাকা ছেড়ে অন্যত্র চলে যায়।

তথ্যসূত্র

বহিঃসংযোগ
Red-backed fairywren videos on the Internet Bird Collection

মালুরাস
অস্ট্রেলিয়ার স্থানীয় পাখি
পশ্চিম অস্ট্রেলিয়ার পাখি
১৮০১-এ বর্ণিত পাখি
ভারতীয় সাক্ষ্য আইন, ১৮৭২

ভারতীয় সাক্ষ্য আইন - ১৮৭২ ( ইংরেজি: Indian Evidence Act -1872) প্রবর্তিত হয় ব্রিটিশ শাসনামলে। ১৯৪৭ খ্রিষ্টাব্দে ব্রিটিশ ঔপনিবেশিক শাসনাবসান ও ভারতবর্ষ বিভাগের মাধ্যমে ভারত নামক স্বাধীন দেশ প্রতিষ্ঠার পরও এই আইন বলবৎ থাকে। ভারতীয় উপমহাদেশীয় বিভিন্ন দেশের বর্তমান সাক্ষ্যপ্রণালী এই আইনের ভিত্তিতে কার্যকর হয়।

ইতিহাস 
১৮৭২ খ্রিষ্টাব্দে ব্রিটিশ আইন পরিষদে এই আইন পাস হয়েছিল। এই কার্যবিধিমূলক আইনটির প্রণেতা জেমস ফিটজেমস স্টিফেন (James Fitzames Stephen)। সামান্য আধুনিকীকরণ ও সংযোজনা ছাড়া মূল আইন সূচনার দিন থেকে অদ্যাবধি অপরিবর্তিত আছে।

উদ্দেশ্য 
ফৌজদারী ও দেওয়ানি বিচারপদ্ধতি পরিচালনার জন্যে ভারতীয় সাক্ষ্য আইনের প্রবর্তন। মুখবন্ধ অনুসারে এই আইনটি স্বয়ং সম্পূর্ণ, জম্মু ও কাশ্মীর ব্যতীত সর্বত্র বলবত। সাক্ষীর মৌখিক ও দাখিলিকৃত তথ্যের পরীক্ষণ, অভিযুক্তের স্বীকারোক্তি, তথ্যের গ্রহণ বা বর্জনের মূল সূত্র, প্রমাণের দায়ভার নির্দেশ করা এবং বিষয়ের প্রাসঙ্গিকতা নির্ধারণ করাই হলো ভারতীয় সাক্ষ্য আইনের বৈশিষ্ট্য।

অর্থাৎ বলা যায় সাক্ষ্য আইন স্থির করে দেয় মামলায় প্রমাণ হিসেবে ১) কোন তথ্য (Fact) দেওয়া যাবে ও যাবেনা ২) যদি প্রমাণ করা যায় তবে কিরূপ সাক্ষ্য দ্বারা তা প্রমাণসাপেক্ষ হবে ৩) কে কীভাবে ঐ সাক্ষ্য দেবে।

পরিচ্ছেদ 
ভারতীয় সাক্ষ্য আইন ৩টি পরিচ্ছেদ ও ১১টি উপ পরিচ্ছেদে বিভক্ত।

১ম পরিচ্ছেদ 
তথ্যের প্রাসঙ্গিকতা বিষয়ে (১ নং ধারা থেকে ৫৫ নং ধারা)। সংজ্ঞা,  তথ্যের প্রাসঙ্গিকতা, প্রাসঙ্গিক তথ্যাদি একে অপরের সাথে কি উপায়ে সম্পর্কযুক্ত।

২য় পরিচ্ছেদ 
প্রমাণের বিষয়ে (৫৬ নং ধারা থেকে ১০০ নং ধারা)। যে তথ্যাদি প্রমাণের প্রয়োজন নেই, মৌখিক সাক্ষ্য, দলিলি সাক্ষ্য ও তার গ্রহণ বর্জনের নিয়ম।

৩য় পরিচ্ছেদ 
সাক্ষ্যের পেশকরণ ও প্রভাব (১০১ নং ধারা থেকে ১৬৭ নং ধারা)।  প্রমাণের দায়িত্ব, সাক্ষ্যদানকারীর যোগ্যতা, সাক্ষীর পরীক্ষা, প্রতি - পরীক্ষা, সাক্ষ্য গ্রাহ্যকরণ ও বাতিলকরণ।

তথ্যসূত্র 

ভারতের আইন
মালুরাস লিউকোপ্টেরাস

সাদা ডানার ফেইরিরেন, দ্বিপদ নাম মালুরাস লিউকোপ্টেরাস, ফেইরিরেনের পরিবার মালুরিডির প্যাসারিন জাতের পাখি। এরা মধ্য অস্ট্রেলিয়ার শুকনো অংশে বাস করে, মধ্য কুইন্সল্যান্ড ও দক্ষিণ অস্ট্রেলিয়া থেকে পশ্চিম অস্ট্রেলিয়া পর্যন্ত। স্ত্রী পাখি বালু-বাদামী রঙের, হালকা নীল রঙা লেজের পালক। পুরুষ পাখি স্ত্রী পাখির তুলনায় আকারে বড়।

শ্রেণীবিন্যাস
১৮১৮ সালে দক্ষিণ গোলার্ধে লুই দে ফ্রেসিনেটের অভিযানে ফরাসি প্রকৃতিবিজ্ঞানী জ্যঁ রেনে কন্সট্যান্ট কুওয় এবং জোসেফ পাউল গেইমার্দ সর্বপ্রথম সাদা ডানার ফেইরিরেনের নমুনা সংগ্রহ করেন। নমুনাটি হারিয়ে যায় জাহাজ থেকে কিন্তু জ্যাকুয়াস আরাগোর আঁকা মেরিওন লিউকোপ্টেরে শিরোনামের ছবিটি  টিকে থাকে। এর উপর ভিত্তি করে ফরাসি পক্ষীবিদ চার্লস দুমন্ত দে সেইন্ত ক্রোইক্স এদের সম্পর্কে বর্ণনা করেন। এদের প্রজাতি নাম এসেছে গ্রীক লিউকো (সাদা) প্টেরন (ডানা) থেকে।

বর্ণনা
মালারুস গণের ছোট দুটি পাখির মধ্যে এরা একটি। এদের দৈর্ঘ্য । পুরুষ পাখির ওজন  এর মধ্যে এবং স্ত্রী পাখির  এর মধ্যে। পুরুষ পাখির চঞ্চু  এবং স্ত্রী পাখির চঞ্চু ।

বাসস্থান
সাদা ডানার পাখিটি শুকনো পরিবেশ পছন্দ করে। এরা পশ্চিম উপকূলে বাস করে। এরা গুল্ম ও ঘাসের রাজ্যে বাসা বাঁধে।

তথ্যসূত্র

বহিঃসংযোগ

মালুরাস
অস্ট্রেলিয়ার স্থানীয় পাখি
১৮২৪-এ বর্ণিত পাখি
বনসাই চাষ ও যত্ন

বনসাই একটি জীবন্ত শিল্প।একটি শক্ত কাণ্ড বিশিষ্ট গাছকে একটি ছোট পটে রেখে বছরের পর বছর একে বাঁচিয়ে রাখার শিল্পকেই বনসাই বলে।

গাছ নির্বাচন 

যে সকল গাছের বৃদ্ধি ধীরে ধীরে হয়। গাছের কাণ্ড মোটা হয়। বছরে একবার পাতা ঝরে। গাছের বয়স হলে গাছের ছাল মোটা হয়। গাছের ঝুরি নামে এমন গাছ, শিকড় কেটে দিলে ঝুরি গাছের শিকড়ের কাজ করে। গাছ অনেকদিন সতেজ থাকে এবং গাছের বয়স অনুযায়ী বেঁচে থাকে। যেখানে বা যেদেশে বনসাই করা হবে সে স্থানের আবহাওয়া উপযোগী হতে হয়।

বাংলাদেশে বনসাই করা যেতে পারে এমন গাছগুলো হল:

বট 
 বকুল  
 শিমুল  
 পাকুড়  
 তেঁতুল  
 শিরিষ
 বাবলা  
 পলাশ 
 বিলিতি বেল 
 ছাতিম 
 হিজল  
 জাম 
নিম 
 বেলি  
 গাব 
 শেফালী  
 পেয়ারা 
 হেওরা  
 ডালিম 
 তমাল  
 জাম্বুরা 
 কমলা 
 তুলসী
 বহেরা 
 বরই 
 কামিনী  
 মেহেদী  
 কড়ই 
 অর্জুন  
 জারুল  
 জুনিপার  
 নরশিংধ  
 করমচা  
 লুকলুকি  
 কৃষ্ণচূড়া  
 কদবেল  
 দেবদারু  
 সাইকেশ  
 হরিতকী   
 কামরাঙা 
 আমলকি  
 নীলজবা  
 লালজবা   
 অশ্বথ বট  
 নুডা বট  
 পাকুর বট  
 কাঠালি বট  
 রঙ্গন ছোট  
 রঙ্গন বড়  
 নিম সুন্দরী  
 লাল গোলাপ  
 খই বাবলা  
 কনকচাঁপা  
 গোলাপজাম  
 পাথরকুচি   
 সাদা নয়নতারা  
 স্টার কুইন  
 বাগানবিলাস  
 হেলিকুনিয়া 
 লাল টাইমফুল  
 গোলাপিটা ফুল 
 ক্যাকটাস গোল   
 ক্যাকটাস লম্বা 
 পান বিলাস   
 লালা পাতাবাহার 
 লাল জামরুল   
 চায়না বাঁশ   
 সন্ধ্যা মালতী হলুদ  
 যজ্ঞ ডুমুর   
 আলমন্ডা

মাটি তৈরি 

বনসাই চাষের জন্য দো-আঁশ মাটি সবচেয়ে উপযোগী। এছাড়া এতে কম্পোস্ট সার ,ইটের গুড়ো, বালি, পাথর এর গুড়ো,পোড়ামাটির গুড়ো,ছাই ইত্যাদি মেশানো উচিত। সম্ভব হলে এতে 
কেঁচো সার, গোবর সার ইত্যাদি মেশানো উচিত।  মাটি এমন ভাবে তৈরি করতে হবে যাতে পানি বা জল নিষ্কাশন ভাল হয়।

চারা সংগ্রহ 

বনসাই এর জন্য চারা গাছ যে কোন স্থান
থেকে সংগ্রহ করা যায়। বীজ থেকেও চারা সংগ্রহ করা যায়, আবার কলমের
চারাও সংগ্রহ করা যায়। কলমের মধ্যে 
কাটিং,লেয়ারিং,এয়ার লেয়ারিং ইত্যাদি উপায়ে চারা সংগ্রহ করা যায়। নার্সারি থেকে চারা লাগানো যায়। আবার, 
বট, পাকুড়, অশ্বত্থ গাছের চারা
পুরাতন দেয়াল,পুরাতন ইটের স্তুপ থেকেও সংগ্রহ করা যায়।

পট বা টব 

বনসাই এর জন্য তেমন বড় পাত্র লাগে না। অপেক্ষাকৃত অনেক ছোট পাত্রে বনসাই চাষ করা হয়।
বনসাই এর টব বা পটের নিচে পানি নিষ্কাশন এর জন্য ছোট ছিদ্র থাকতে হয়।

রোপন 
সাধারণত বর্ষাকাল এ বনসাই রোপন করতে হয়। তবে বছরের অন্যান্য ঋতুতেও চারা রোপন করা যায়।

যত্ন

যন্ত্রপাতি

তার পেচানো

কীট দমন

আরও দেখুন 

 বনসাই
 বট
 সোনালী বাঘ
 লাল পাথরকুচি ফুল

আন্তঃসংযোগ 

 https://en.wikipedia.org/wiki/Bonsai_cultivation_and_care 
ইংরেজি নিবন্ধ।

বহিঃসংযোগ

আন্তঃসংযোগ 

বনসাই
Horticultural techniques
বানৌজা জয়যাত্রা

বাংলাদেশ নৌবাহিনী জাহাজ (সংক্ষেপেঃ বানৌজা) জয়যাত্রা বাংলাদেশ নৌবাহিনীর টাইপ ০৩৫ জি (মিং ক্লাস) ডিজেল ইলেকট্রিক ডুবোজাহাজ। টর্পেডো ও মাইন অস্ত্রে সজ্জিত এই ডুবোজাহাজটি শত্রু জাহাজ ও ডুবোজাহাজে আক্রমণ করতে সক্ষম। এছাড়া, শত্রু জাহাজের গতিবিধি পর্যবেক্ষণ এবং বিশেষ যুদ্ধকালীন দায়িত্ব পালন করতে সক্ষম। পাশাপাশি তেল-গ্যাস অনুসন্ধান ক্ষেত্র সমূহের অধিকতর নিরাপত্তা নিশ্চিতের মাধ্যমে দেশের সুনীল অর্থনীতির উন্নয়নে সহায়ক ভূমিকা পালন করবে।

ইতিহাস
জাহাজটি তৈরি হয়েছিল ১৯৮৯ সালে চীনের নৌবাহিনীর ডুবোজাহাজ বহরের জন্য। ১৯৯০ থেকে এটি সেই বাহিনীতে ব্যবহৃত হয়ে আসছিল এবং তখন এর নিশান নাম্বার ছিল ৩৫৭। বাংলাদেশ নৌবাহিনীতে যোগদানের পূর্বে  একে সংস্কার ও আধুনিকায়ন করে এর কার্যক্ষমতা ২০৩০ পর্যন্ত করা হয়। আধুনিকায়নের সময় জাহাজটিতে নতুন সেন্সর এবং যোগাযোগ ব্যবস্থা সংযোজন করা হয়।

কর্মজীবন
১৪ই নভেম্বর ২০১৬ সালে নৌযানটি বাংলাদেশের নিকট হস্তান্তর করা হয়। এটি চট্টগ্রাম বন্দরে এসে পৌছায় ২২ ডিসেম্বর ২০১৬-এ। এটি বাংলাদেশ নৌবাহীতে যোগদান করে ১২ মার্চ ২০১৭ সালে।

সেন্সর
জয়যাত্রায় ব্যবহৃত হয়েছে চীনা এইচ/এসকিউ২-২৬২সি সক্রিয় সোনার (পাইক জ এমজি-১০০ এর উন্নত সংস্করণ) এবং ফরাসি ডীইউইউএক্স-৫ সোনারের চীনা সংস্করণ, যা ইএস৫এফ সোনার একীভূতকরণ পদ্ধতি দ্বারা একীভূত করা হয়েছে।

ডুবোজাহাজটিতে ব্যবহৃত হয়েছে মার্ক ৫০ টোপল (স্নুপ ট্রে) সমুদ্রপৃষ্ঠ অনুসন্ধান রাডার, যোগাযোগের জন্য একটি  ম্যাগনাভোক্স স্যাটন্যাভ পদ্বতি এবং টাইপ ৯২১এ ইডব্লিউ স্যুইট।

রণসজ্জা
জয়যাত্রায় আছে ৮টি  টর্পেডো টিউব যা ১৪টি ওয়াইইউ-৪ জাহাজ বিধ্বংসী ভারী টর্পেডো নিক্ষেপে ব্যবহৃত হয়। বিকল্প হিসেবে এই ডুবোজাহাজটি ৩২ টি নৌ-মাইন বহন করতে সক্ষম।

আরও দেখুন
 বানৌজা নবযাত্রা

তথ্যসূত্র

বাংলাদেশ নৌবাহিনীর জাহাজ
বাংলাদেশ নৌবাহিনীর ডুবোজাহাজ
বাংলাদেশ নৌবাহিনী
জে ডব্লিউ ম্যারিয়ট কোচি

কোচি ম্যারিয়েট হোটেল ভারতের কোচিতে লুলু ইন্টারন্যাশনাল শপিং মল এর নিকটে অবস্থিত। হোটেলটি একটি অত্যাধুনিক পাঁচ তারকা হোটেল।

কক্ষসমূহ
হোটেলটিতে অতিথিদের জন্য ২৭৩ টি কক্ষ রয়েছে। কক্ষগুলো অত্যাধুনিক সরঞ্জাম দ্বারা সুসজ্জিত এবং শীতাতপ নিয়ন্ত্রিত। এছাড়া কক্ষগুলোর সাথে মার্বেল পাথর দ্বারা নির্মিত আরামদায়ক বাথরুম রয়েছে। হোটেলটিতে অবস্থানকারী অতিথিদের সুবিধার্থে প্রতিটি কক্ষে উচ্চ গতিসম্পন্ন ইন্টারনেট ব্যবহারের সুবিধা রয়েছে। রুম ফিচারগুলো হচ্ছে ডিলাক্স রুম, এক্সিকিউটিভ রুম, ক্লাব স্যুইট, ভাইস প্রেসিডেন্‌শিয়াল রুম এবং প্রেসিডেন্‌শিয়াল রুম।

ডাইনিং
কোচি কিচেন এ প্রতিদিনকার ব্রেকফাস্ট, লাঞ্চ এবং ডিনার পরিবেশিত হয়। একটি অত্যাধুনিক রেস্টুরেন্ট পরিবেশে অত্যন্ত সুস্বাদু এবং রুচিকর খাবার পরিবেশিত হয়ে থাকে। ভারত, এশিয়া, আরবীয় এবং পশ্চিমের রান্না বিশেষজ্ঞগণ দ্বারা রান্না পরিচালনা করা হয়ে থাকে।

মনোরম পরিবেশে বিশ্রাম এবং সতেজতা লাভ করার জন্য পুল বার একটি আদর্শ স্থান। এখানে বিভিন্ন ধরনের ফলের জুস, স্যান্ডউইচ এবং সালাদসহ অন্যান্য স্বাস্থ্যকর খাবার পরিবেশিত হয়ে থাকে।

ফিটনেস সার্ভিস
হোটেলটিতে ফিটনেস সেন্টার এবং সুইমিং পুল সুবিধা রয়েছে। যা ব্যবহারের মাধ্যমে হোটেলটিতে অবস্থানকারী অতিথিরা নিজেদেরকে সুস্থ এবং সতেজ রাখতে পারে। অতিথিরা জিম মেম্বারশীপ গ্রহণের মাধ্যমে হোটেলের জিম ব্যবহার করতে পারেন।

স্পা
আয়ুর্বেদিক এবং ওয়েস্টার্ণ বডি ট্রিটমেন্ট, ফেসিয়াল, বডি ম্যাসাজ ইত্যাদি সুবিধার জন্য হোটেলটিতে রয়েছে কোয়ান স্পা সার্ভিস। স্পাটিতে ৪টি ট্রিটমেন্ট রুম, প্রি এবং পোস্ট ট্রিটমেন্ট এরিয়া এবং দুইটি ফুট রিফ্লেক্সোলোজি রুম রয়েছে।

তথ্যসূত্র 

ভারতের হোটেল